**INSTITUTUL ROMÂN PENTRU DREPTURILE OMULUI**

**anunţă scoaterea la concurs**

**a funcţiei contractuale vacante de inspector relaţii cu publicul – 1 post**

Institutul Român pentru Drepturile Omului, cu sediul în Bucureşti, Piaţa C.A. Rosetti nr.4, et.7, organizează, în data de  **30.09.2019, ora 1300 – proba scrisă,** respectiv în data de **07.10.2019, ora 1200 – proba orală (interviul),** concurs pentru ocuparea pe perioadă nedeterminată, normă întreagă, a funcţiei contractuale vacante de inspector relaţii cu publicul, din cadrul sectorului de Documentare şi Informare, asimilat cu inspector de specialitate, gradul I, anexa VIII, cap.II, lit.B alin I, b), poz. 2, din Legea nr. 153/2017, privind salarizarea unitară a personalului bugetar.

Pentru a ocupa un post contractual vacant, persoana care candidează trebuie să îndeplinească următoarele **condiţii generale,** conform art. 3 al Regulamentului-cadru aprobat prin Hotărârea Guvernului nr. 286 din 23 martie 2011, cu modificările şi completările ulterioare (HG nr.1027/2014; HG nr. 427/2015; HG nr.269/2016):

a) are cetăţenia română şi domiciliul în România;

b) cunoaşte limba română, scris şi vorbit;

c) nu a fost destinuit dintr-o funcţie publică sau nu a încetat contractul individual de muncă pentru motive disciplinare în ultimii ani;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) operare calculator la nivel avansat, Word, Excel, Power Point, Internet Explorer;

h) cunoaşterea la nivel avansat a uneia dintre limbile de largă circulaţie internaţională;

i) nu a desfăşurat activitate de poliţie politică, astfel cum este definită de lege

j) nu a fost condamnat penal sau în curs de urmărire penală;

**Condiţiile specifice** necesare în vederea participării la concurs şi a ocupării funcţiei contractuale, conform art. 4 al Regulamentului-cadru aprobat prin Hotărârea Guvernului nr. 286 din 23 martie 2011, cu modificările şi completările ulterioare, sunt:

- absolvent de învăţământ superior de lungă durată cu diplomă de licenţă;

- vechime în specialitatea studiilor sau activităţi conexe– minim 1 an

Alte criterii:

* capacitate de analiză, sinteză şi capacitate de control;
* orientare şi capacitate de rezolvare de probleme;
* abilităţi de comunicare.
* capacitate de organizare și planificare;
* capacitate de lucru sub stres;
* capacitatea de a transpune în practică cunoştiinţele dobândite;
* abilități de comunicare și de relaționare interpersonale;
* integritate, asumarea responsabilității, punctualitate, promptitudine, inițiativă, confidențialitate

**Bibliografia necesară în vederea susţinerii concursului:**

1. Constituţia României ;
2. Legea nr. 9/1991 privind înfiinţarea Institutului Român pentru Drepturile Omului ;
3. Codul de procedură civilă, republicat : Titlul preliminar. Domeniul de reglementare al Codului de procedură civilă şi principiile fundamentale ale procesului civil ; Cartea I ; Carea a II-a  şi Cartea a III-a;
4. Ordonanţa Guvernului nr. 27/2002 privind reglementarea activităţii de soluţionare a petiţiilor, cu modificările şi completările ulterioare ;
5. Legea nr. 554/2004 a contencioslui administrativ, cu modificările şi completările ulterioare ;
6. Legea-cadru nr. 153/2017 privind salarizarea personalului platit din fonduri publice, cu modificările şi completările ulterioare
7. Codul muncii, republicat, cu modificarile şi completările ulterioare;
8. Legea nr. 24/200 privind normele de tehnică legislativă pentru elaborarea actelor normative, republicată, cu modificările şi completările ulterioare;
9. Declaraţia Universală a Drepturilor Omului
10. *Principalele instrumente internaţionale privind drepturile omului la care România este parte - Volumul I - Instrumente universale*, Irina Moroianu Zlătescu, Emil Marinache, Rodica Şerbănescu (coord.), ed. a 7-a, IRDO, 2006;
11. *Principalele instrumente internaţionale privind drepturile omului la care România este parte - Volumul II - Instrumente regionale*, Irina Moroianu Zlătescu, Emil Marinache, Rodica Şerbănescu (coord.), ed. a 7-a, IRDO, 2006;
12. *Promovarea şi protejarea drepturilor omului prin mijloace contencioase*, Elena Claudia Marinică, IRDO, 2011;
13. *Tratat de drept european al drepturilor omului – Titlul II. Mecanisme de protecţie a drepturilor omului*, Jean -Francois Renucci, editura Hamangiu, 2009.

**Dosarul de înscriere la concurs**

Conform art. 6 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs, candidaţii vor prezenta la secretariatul unităţii, dosarul de concurs care va conţine următoarele documente:

1. cererea de înscriere la concurs adresată conducătorului autorităţii sau instituţiei publice organizatoare;

2. copia actului de identitate sau orice alt document care atestă identitatea, potrivit legii, după caz;

3. copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

4. carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie;

5. cazierul judiciar sau o declaraţie pe propria răspundere că nu are antecedente penale care să-1 facă incompatibil cu funcţia pentru care candidează;

6. adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;

7. curriculum vitae;

8. original şi copie al certificatului de naştere;

9. original şi copie al certificatului de căsătorie dacă e cazul

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

Candidatul **declarat admis la selecţia dosarelor,** care a depus o declaraţie pe proprie răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

Copia actului de identitate, copiile documentelor de studii şi carnetul de muncă sau, după caz, adeverinţele care atestă vechimea, vor fi prezentate şi în original în vederea verificării conformităţii copiilor cu acestea.

**Probele de concurs:**

a) selecţia dosarelor;

b) probă scrisă;

c) interviul.

**Calendarul desfăşurării concursului**

|  |  |
| --- | --- |
| **ACTIVITĂŢI** | **DATA/ORA** |
| Publicarea anunţului |  **06 .09.2019** |
| Depunerea dosarelor de concurs ale candidaţilor la secretariatul unităţii |  09.09.- 20.09.2019, orele 10.00-14.00 |
| Selecţia dosarelor de către membrii comisiei de concurs |  23.09.2019 |
| Afişarea rezultatelor selecţiei dosarelor |  24 .09.2019 |
| Depunerea contestaţiilor privind rezultatele selecţiei dosarelor |  25 .09.2019, până la ora 15.00 |
| Afişarea rezultatelor în urma contestaţiilor privind selecţia dosarelor |  26.09.2019 |
| Susţinerea probei scrise |  **30 .09.2019, ora 13.00** |
| Afişarea rezultatelor în urma probei scrise |  02.10.2019 |
| Depunerea contestaţiilor la proba scrisă |  03.10.2019, până la ora 15.00 |
| Afişarea rezultatelor contestaţiilor la proba scrisă |  04.10.2019 |
| Interviul |  **07.10.2019, ora 12.00** |
| Afişarea rezultatelor în urma interviului |  08.10.2019 |
| Depunerea contestaţiilor privind rezultatele interviului |  09.10.2019, până la ora 14.00 |
| Afişarea rezultatelor contestaţiilor la proba de interviu |  10.10.2019 |
| Afişarea rezultatului final al concursului |  **11.10.2019** |

Relaţii suplimentare se pot obţine la secretariatul Institutului Român pentru Drepturile Omului, telefon 021 311 49 21 sau mail: office@irdo.ro